2019. gada 7. maijā Rīkojums Nr. 213

Rīgā (prot. Nr. 22 3. §)

**Par zemes vienību piederību vai piekritību valstij un to nostiprināšanu zemesgrāmatā uz valsts vārda Finanšu ministrijas personā**

1. Saskaņā ar Zemes pārvaldības likuma 17. panta piekto daļu un likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 2. pantu, 4.1 panta pirmo daļu un 8. panta sesto daļu saglabāt valsts īpašumā un nodot Finanšu ministrijas valdījumā šādas zemes vienības:

1.1. zemes vienību (zemes vienības kadastra apzīmējums 9666 004 0206) 1,2000 ha platībā "Agroservisā", Ķoņu pagastā, Naukšēnu novadā, kas nepieciešama vienota nekustamā īpašuma izveidošanai;

1.2. zemes vienību (zemes vienības kadastra apzīmējums 8068 009 0293) 13,0300 ha platībā "Mežā pie Aivariem", Krimuldas pagastā, Krimuldas novadā, kas nepieciešama valsts funkciju īstenošanai – kultūras mantojuma saglabāšanai, pieejamības nodrošināšanai un popularizēšanai;

1.3. zemes vienību (zemes vienības kadastra apzīmējums 7076 008 0408) 0,8957 ha platībā Centra ielā 35, Mētrienā, Mētrienas pagastā, Madonas novadā, kas nepieciešama Publiskas personas mantas atsavināšanas likumā minēto funkciju īstenošanai.

2. Finanšu ministrijai īpašuma tiesības uz šā rīkojuma 1. punktā minētajām zemes vienībām normatīvajos aktos noteiktajā kārtībā nostiprināt zemesgrāmatā uz valsts vārda Finanšu ministrijas personā.

Ministru prezidents A. K. Kariņš

Finanšu ministrs J. Reirs